O costau ezquierdo replega en l'auricula ezquierda a sangre oxichenada que plega dende os polmons por a vena polmonar. Dende l'auricula ezquierda, a sangre se fa pasar por o valvula mitral enta o ventriclo ezquierdo que la fa salir por a valvula aortica semilunar, empentando-la enta o cuerpo a traviés de l'arteria aorta. L'aorta fa forcachas que fa que a sangre se divida entre as arterias prencipals que furnen todas as partes d'o cuerpo. Dende as arterias, a sangre viachea enta as arteriolas y dende astí enta os capilars que levan a sangre t'as celulas. A sangre relativament desoxichenada torna alavez por as venulas que desembocan en as venas, y ístas en as venas cavas inferior y superior, que plegan enta l'auricla dreita an que tot o proceso se torna a repetir.